เรื่องร้องเรียน (ร้องเรียน) วันที่ 2023-03-10 05:23:17 — แขวงกระทุ่มราย เขตหนองจอก จังหวัดกรุงเทพมหานคร
คำถาม :
เรื่องที่ 1 ขอร้องเรียนสำนักงานที่ควบคุมกำกับดูแลทางด้านทะเบียนของสำนักเขตทั้ง 50 เขต มีการสั่งการหลังสถานการณ์ของโควิดว่าให้เปิดบริการประชาชนตามปกติหรือไม่ เพราะว่าสำนักฝ่ายทะเบียนบางเขต ยังมีการจำกัดคิวการให้บริการประชาชน อ้างว่าทางสำนักเขตยังไม่ได้รับหนังสือสั่งการ
เรื่องที่ 2 ร้องเรียนฝ่ายทะเบียนเขตหนองจอก ทำไมจำกัดคิวการให้บริการประชาชน ประชาชนต้องใช้เวลาสามถึงสี่วันกว่าจะจองคิวใช้บริการได้ บางครั้งประชาชนต้องไปใช้บริการที่สำนักงานเขตข้างเคียงแทน ทำไมฝ่ายทะเบียนเขตหนองจอก ถึงไม่ให้บริการเหมือนสำนักงานเขตข้างเคียง
เรื่องที่ 3 ประชาชนมีคำถามว่าอุปกรณ์แต่ละเขตเหมือนกันไหม อย่างเช่นฝ่ายทะเบียนเขตหนองจอก มีกล้องถ่ายรูปบัตรประชาชน มีแค่ 1 ตัว ทำให้การบริการประชาชนไม่เพียงพอ ประชาชนต้องรอคิวนานมาก และอยากให้หน่วยงานที่ควบคุมกำกับดูแลฝ่ายทะเบียนของแต่ละเขต อยากให้ลงมาตรวจสอบดูว่าแต่ละเขต ตั้งแต่เวลา 8.00 น. – 16.00 น. มีการบริการประชาชนได้กี่คน และถ้าเปิดบริการปกติไม่ได้ติดสถานการณ์โควิดแล้ว สามารถรองรับการบริการประชาชนได้เท่าไหร่ อุปกรณ์เพียงพอหรือไม่ เจ้าหน้าที่เพียงพอหรือไม่
#1555